
	Targed 1:-

Gwelliant:-
	Edrychwch ar ganllawiau cyfeirnodi Harvard eto a’u cymhwyso’n gyson drwy brawf-ddarllen eich gwaith.   Ehangwch ystod eich darllen.   
Rwyf wedi ail-ymweld gyda chanllawiau cyfeirnodi Harvard trwy gydol yr aseiniad trwy gyfeirnodi deunydd. Rwyf wedi sicrhau fod pob cyfeirnod yn gywir. Rwyf wedi ymchwilio ar nifer o ffynonellau gwahanol er enghraifft llyfrau ac y wê.

	Targed 2:-
Gwelliant:-
	Ystyriwch safbwyntiau gwahanol er mwyn cyfoethogi’ch ysgrifennu academaidd. 
Rwyf wedi cynnal dadleuon yn yr aseiniad pan fo cyfle i wneud hynny, er enghraifft dau wahanol ddamcaniaethwyr yn dweud y gwrthwyneb i’w gilydd. Hefyd, rwyf wedi cynnig damcaniaethwyr gwahanol sydd yn dweud yr un safbwynt i ddyfnhau’r drafodaeth.

	Targed 3:-

Gwelliant-
	Datblygwch feirniadaeth yn eich ysgrifennu, yn hytrach na bod yn rhy ddisgrifiadol.   
Rwyf wedi cynnal beirniadaeth pan fo cyfle, er enghraifft damaniaethwyr yn datblygu ar syniadaeth damcaniaethwr arall, neu ddamcaniaethwyr yn gwrth-ddweud syniadau ei gilydd. 



Gan ganolbwyntio ar astudiaeth achos, lluniwch ymateb i gynulleidfa broffesiynol sydd yn nodi ac yn gwerthuso’n feirniadol y camau dysgu ac addysgu nesaf ar gyfer dysgwr unigol.
Rhan 1
Mae Covid 19 yn bryder mawr i ni gyd yn y cyfnod anodd hwn, ac efallai rydym wedi anghofio ychydig sut mae’r pandemig yma’n effeithio ar iechyd ein plant yn gorfforol, ac yn feddyliol. Efallai maen’t yn cael ei ddiystyru ychydig ac ddim yn medru dweud yr hyn sydd yn eu poeni. Yn yr aseinad hon, fydd barn a meddylfryd plant yn ganolbwynt i’n trafodaethau. 
Dewisir ganolbwyntio ar blentyn ddychmygol o’r enw Carwyn yn yr aseiniad hon. Mae Carwyn yn blentyn i rieni sydd yn gweithio i’r Gwasanaeth Iechyd Gwladol (GIG). Mae ei dad yn ddoctor a’i fam yn nyrs. Mae swyddi ei rieni wedi dylanwadu yn fawr ar Carwyn, gan ei fod yn poeni amdanynt pan maen’t yn y gwaith, ac yn ofni iddynt dal y feirws. Yn ogystal â hyn, mae’n poeni mynd i’r ysgol a chymysgu gyda’i gyfoedion wrth bryderi rhoi’r feirws i un o’i ffrindiau, neu mynd a’r feirws yn ôl adref i’w deulu. Gweler fwy o fanylion am Carwyn a’i anghenion gan edrych ar y Proffil Un tudalen (tud.10).
I helpu Carwyn, rwyf wedi penderfynu cynnig ymyrraeth i daweli eu feddyliau a gwella stâd ei iechyd meddwl. Cynlluniwyd y Proffil Un Tudalen (tud.10) i deilwra’r ymyrraeth i’w anghenion. Gweler amlinelliad o’r ymyrraeth ar (tud.11) yn ogystal â’r Cynllun Hanner Tymor sydd yn esbonio cam wrth gam yr ymyrraeth gynlluniwyd (tud.12-16). Y gobaith yw fod Carwyn yn hapus eto, a fod yn ymyrraeth yn datblygu ac yn helpu iddo wneud cynnydd yn wybyddol, emosiynol a chorfforol. 
Wrth edrych ar ddatblygiad Carwyn, dyweda Hall a Elliman (2003, tud.30) fod hybu iechyd effieithiol yn cynnwys llawer mwy na dim ond rhoi gwybodaeth neu chynnig help. Mae llawer o rieni eisiau llwyddo i fagu eu plant ac angen cymorth ar adegau, ond mae rhai wedi blino ar gyngor anghyson a theimlo’n gyndyn i ofyn am gymorth pellach. Yn sefyllfa Carwyn, rydym yn ffodus i’w deulu fod yn agored i dargedi problemau amrywiol eu plentyn, ac yn barod i dderbyn sylwadau ar sut i helpu ei ddatblygiad. 
Tanlinellir mai problemau emosiynol sydd yn amharu ar addysg Carwyn fwyaf, er iddo gael anghenion gwybyddol a chorfforol yn ogystal. Gweler enghraifft o hyn wrth i ni edrych ar gefndir Carwyn, er engraifft sut mai sefyllfa Covid 19 wedi effeithio ar ei deulu, a’r problemmau mae’r sefyllfa hon wedi achosi arno.
Noda Mary, a Gavin (2018) rinweddau sydd yn medru helpu plant i fod yn llai ofidus. Mae angen rhestri a nodi beth rydych chi’n poeni amdano, meddwl am sut i wella’r sefyllfa ac i ofyn am help. Yng nghyd-destun Carwyn, nid yw pob pwynt noda uchod yn fuddiol iddo, gan fod yr ymyrraeth gynlluniwyd yn ymarferol, felly dim ond ar adegau bendol fydd cyfle pwrpasol i gynnal sgwrs heb dorri ar lif yr ymyrraeth. Er hyn, fydd yr arbenigwr yn ddigon hapus i stopio a siarad ar adegau, ac efallai dim ond ar yr adeg hwnnw fyddai Carwyn yn teimlo’n gyfforddus i sgwrsio.
O sesiwn “Datblygiad Cymdeithasol, Corfforol ag Emosiynol” Ellis-Williams,I (2020), gwelwn syniad (Kolb & Fry 1975) o “ddysgu arbrofol” sef proses pedwar cam sef profiad pendant, arsylwi a myfyrio, ffurfio cysyniadau haniaethol a phrofi pethau mewn sefyllfaoedd newydd. Tanlinella’r gylchred y syniad o feithrin sgiliau emosiynol yr unigolyn. Gellir dadlau fod y syniadaeth yma yn amlinellu i’r dim ymyrraeth Carwyn; fydd aelod o staff yn arsylwi’r ymyrraeth yn gyntaf, ac fedrir Carwyn ddechrau ffurfio cysyniadau. Hefyd mae Carwyn wedi profi sefyllfaoedd newydd gyda’r ymyrraeth, wrth iddo heb gael profiadau tebyg o’r blaen. 
Er hyn tanlinella Ryder (2013,t20) fod anawsterau emosiynol yn amrywio o fod yn brofiad hir dymor neu brofiad tymor byr. I ddelio gyda’r problemau emosiynol amrywiol hyn, fydd angen cefnogaeth arbenigol yn y maes. Dewn i ddeall mai profiad tymor byr fydd Carwyn yn ei gael, ond fydd hi’n mwy buddiol iddo gael ymyrraeth hir dymor? Mae’r pwynt uchod o arbenigedd yn cydfynd yn berffaith gyda’r ymyrraeth gynlluniwyd, gan mai arbenigwr yn y maes fydd yn cynnal yr ymyrraeth. Mae’n dda gweld fod pwyntiau yr ymyrraeth gynlluniwyd yn cael ei nodi gan anrbenigwyr plentyndod fel Ryder (2013,tud.20) a Kolb & Fry (1975), gan ei fod yn dangos fod gan yr ymyrraeth y syniadaeth gywir.
Oherwydd fod angen cymorth ar ddatblygiad emosiynol Carwyn, mae’r ymyrraeth yn cynnwys y rinwedd yma. Gellir dadlau fedrir yr ymyrraeth fod yn sbardun syniadaeth ar gyfer holl gyfoedion Carwyn yn ogystal, gan fod pawb ar ryw gyfnod yn eu bywydau yn datblygu cyfnod o bryder. Bydd cyflwyno’r weithred “Meddwlgarwch” i’r dosbarth yn helpu gwahardd problemau pellach i ddatblygu i’r unigolion, ac iddynt ddod yn ymwybodol ar sut i dawelu eu meddyliau a delio mewn gwahanol sefyllfaoedd. Mae gwefan “Gwylan” (2020) yn dangos technegau sydd yn medru cael eu cyflwyno i ysgolion gyda’r syniad o’r “Saib” tair munud sydd yn helpu hwy i ymdaweli a chanolbwyntio yn y dosbarth. I Carwyn credaf fydd yn gymorth defnyddio’r system yma law yn llaw gyda’r ymyrraeth grëwyd; bydd ymyrraeth Carwyn yn ddigwyddiad wythnosol, ond gellir ymgyfarwyddo’r disgyblion gyda’r syniadaeth o “Feddwlgarwch” yn ddyddiol. Enghraifft posib fyddai ar ôl i’r disgyblion ddod i mewn i’r dosbarth ar ôl amser chwarae.
Gellir dadlau fydd hyn yn helpu gyda datblygiad Carwyn yn ogystal, wrth iddo beidio teimlo mai dim ond ef sydd yn mynychu cymorth ychwanegol. Noda’r wefan “Mindfulness in School Project (2020) fuddion Meddwlgarwch sef gwella lles a iechyd meddyliol, canolbwyntio a gwybyddiaeth, dysgu cymdeithasol ac emosiynol a gwella ymddygiad. 
Edrycha’r ymyrraeth ar ddatblygiad corfforol Carwyn yn ogystal. Oherwydd ei bryderon, mae’r straen o boeni am ei rieni a’i gyfoedion yn gwneud ei gyhyrau’n dynn; felly’n arwain at bryderon mewnol ac allanol i’w gorff. Nodir Gealy a Saer (2010, tud.135). “Lles y plentyn yw craidd a chalon datblygiad y plentyn ac mae’n effeithio ar bob agwedd o’r datblygiad hwnnw.”
Mae Gealy a Saer (2010, tud.135) yn cydnabod felly fod y plentyn cyfan yn cael ei effeithio os fod un elfen yn sbardun i bryderi. Mae lles y plentyn wrth wraidd pob dim rydym ni fel athrawon yn ei wneud gan gynnwys cynllunio a dylunio gwersi i’r disgyblion. Yn bendant mae lles y plantyn wedi cael ei ystyried wrth edrych ar yr ymyrraeth, gan mai Carwyn yw ei ganolbwynt. Bydd yr ymyrraeth cyflwynwyd yn helpu i ddatblygu Carwyn ymhellach gyda’i ddatblygiad unigol.
I danlinellu’r pwysigrwydd y pwynt ymhellach, pwysleisia Holistic Approaches (2020) fod lles emosiynol rhywun yn creu rôl weithredol wrth greu ymdeimlad o les cyfannol. 
I ychwanegi, noda Bruner yn rhan Allan (2008,tud.140) o lyfr “Y Plentyn Bach” fod datblygiad emosiynol a chorfforol cynnar yn helpu i blentyn drosglwyddo’n rhwydd i addysg fwy ffurfiol. Felly fydd yr ymyrraeth a ddewiswyd hefyd yn helpu Carwyn ar ei daith i baratoi ar gyfer Cyfnod Allweddol Dau yn ogystal.
Mi fydd yr ymyrraeth yn helpu Carwyn i ddatblygu’n wybyddol hefyd. Mae Piaget, sef un o arbenigwyr datblygiad gwybyddol, yn nodi yn llyfr Aubrey a Riley (2019,tud.42) ei syniadaeth mewn tair rhan sef- sut mae plant yn caffael gwybodaeth, sut mae eu meddyliau yn gwahaniaethu i feddyliau oedolyn a sut mae datblygiad gwybyddol yn gallu cael ei dorri mewn i adrannau. 
Wrth edrych ar syniadaeth Vygotsky sef y Parth Datblygiad Procsimol (2014,tud.60) datblyga Bruner y syniad o “sgaffald” wrth i oedolion helpu plant i ddatrys probelmau a chwblhau a llwyddo ar dasgau amrywiol. I gyd-fynd gyda’r ymyrraeth a ddewiswyd, byddwn ni’n defnyddio’r dechneg o “sgaffald” wrth i arbenigwyr fodelu’r ymyrraeth yn gyntaf i Carwyn. Mae hyn yn sicrhau fod Carwyn yn medru datblygu’r dechneg yn gywir a diogel. 
Y gobaith yw fod Carwyn wedi gwneud cynnydd wrth gael y cyfle i ddilyn yr ymyrraeth hon, wrth iddo dderbyn gwybodaeth wrth arbenigwr ar sut i reoli a deall ei emosiynau. Rhestra Dunlop ar wefan SEN (2020) ffyrdd gallwn fesur cynnydd. Y prif bwyntiau yw i nodi anghenion ychwanegol, i asesu ac sydd yn seiliedig ar chwarae, nodi meysydd sydd ei hangen, i hyrwyddo datblygiad, ac i fod yn ymwybodol ac yn wyliadwrus. Mae’n wir i’w ddweud fod yr ymyrraeth gynlluniwyd ar gyfer Carwyn yn gynnwys ac yn dwyn i gôf y rhan fwyaf o’r pwyntiau noda SEN (2020). Mae wedi teilwra’n arbennig ar gyfer yr unigolyn, ac wrth edrych ar y wybodaeth ymchwiliwyd, dylai’r ymyrraeth dalu ar ei ganfed o ran hybu datblygiad Carwyn yn emosiynol, corfforol ac yn wybyddol a sicrhau cynnydd wrth edrych ar ei iechyd meddwl.   
Edrychwn ar ddatganiadau o’r Hyn sy’n Bwysig o Gwricwlwm i Gymru (2020) i sichrau fod cynnydd yn cael ei gyflawni. Gwelwn fod sawl datganiad yn cydyfynd gyda’n ymyrraeth sef :- 
“Mae datblygu iechyd a lles y corff yn arwain at fuddiannau gydol oes.” “Mae’r ffordd rydym yn prosesu ein profiadau ac yn ymateb iddyn nhw yn effeithio ar ein hiechyd meddwl a’n lles emosiynol.” 

Mae’r datganiadau uchod yn cymryd i ystyriaeth fod yr ymyrraeth yn mynd i fod yn brofiad cadarnhaol ac yn fuddiol i Carwyn, wrth dderbyn cymorth i gryfhau’r corff, ei helpu i ganolbwyntio’n well ac hyd yn oed helpu i ddatblygu llawysgrifen gwell fel noda’r wefan “Children inspired by yoga” (2018). Gwelir ragor o gysylltiadau gyda’r cwricwlwm âr ymyrraeth wrth edych ar y Cynllun Hanner Tymor (t12-16).
Ystyriwn fod y Dull Cyfannol yn cyfrannu at ddatblygiad Carwyn. Diffinnir y Dull Cyfannol yn syml gan Eiriadur Caergrawnt (2020) fel “dealing with or treating the whole of something or someone and not just a part”.
Felly, mae’r Dull ac Addysgu’n Gyfannol yn edrych ar y person cyflawn, sef datblygiad corfforol, emosiynol, cymdeithasol, gwybyddol ac ysbrydol person. Noda Allan (2008,tud.139) “Set o sgiliau cymdeithasol, emosiynol a gwybyddol sy’n galluogi un bod dynol i ddod i berthynas ag un arall yw sgiliau meddal.”
Mae’n bwysig iawn i ni ystyried y Dull Cyfannol wrth gynllunio ar gyfer Carwyn, i sicrhau nid yw yn teimlo fod yn cael anfantais i’w gymharu â’i gyfoedion oherwydd ei broblemau iechyd meddwl, ar anghenion sydd yn codi yn eu fywyd oherwydd Covid 19. 
Edrychir Drew (2020) ar ddwy ochr i’r geiniog gan feddwl am yr elfennau cadarnhaol a negyddol o’r Ddull Gyfannol. Mae rhai o’i bwyntiau o blaid yn cynnwys ei fod yn annog dysgu gydol oes. Pwysleisia Donaldson (2015 tud.64) yr angen yma i blant fwynhau’r dysgu ac i fwynhau’r tasgau maent yn ymroi ynddynt o ddydd i ddydd, ac yr angerdd yma i ddysgu ymhellach. Hefyd, noda am y pwysigrwydd o ddysgu gydol oes. Gweler yng Nghwricwlwm i Gymru (2020) hefyd ei fod yn nodi fod angen i’r ysgol ac ymarferwyr gael gweledigaeth i gael y dysgwyr i gyflawni’r pedwar diben yn ogystal â meithrin y sgiliau cyfannol sydd yn sail i’r dibenion hynny. Mae’r Cwricwlwm hefyd yn tanlinellu i ehangu sgiliau’r unigolyn i feistroli fel plentyn llawn, a dyna’n union sail y dull ac addysgu’n gyfannol. Wrth feddwl am sefyllfa Carwyn yn benodol, targedir y datblygiadau emosiynol, corfforol a gwybyddol, ond gellir dadlau ei fod yn datblygu’n gymdeithasol ac yn ysbrydol wrth ddatblygu sgiliau hanfodol wrth gwblhau’r ymyrraeth.
Wrth edrych ar yr ochr negyddol o’r ddull, dyweda Drew (2020) yn anaml gweler y ddull cyfrannol yn cael ei ddefnyddio tu hwnt i oed y blynyddoedd cynnar, sydd felly’n cael i ni gwestiynu ydy’r disgyblion yn cael eu hannog i ddysgu gydol oes? Yn ogystal fedrir fod yn ddrud ac yn golygu llawer o amser i’w drefnu. Gall hyn fod yn broblem o ran cyllid yr ysgol a phrinder amser i’w cynnal. Mi fydd rhaid i mi ystyried y problemau yma wrth drefnu’r ymyrraeth ar gyfer Carwyn er enghraifft rhaid ystyried a fydd yr ymyrraeth yn gallu digwydd yn dda oherwydd costau?
Tanlinellir uchod fod angenion amrywiol gan Carwyn, a gobeithiwn fydd yr ymyrraeth yn helpu a’i ddatblygu i fod heb bryderon mwyach. Un o’r anghenion i Carwyn yw i ddelio gyda’i iechyd meddwl wrth edrych ar elfennau emosiynol yn bennaf. Gan fu cyfnod o ddysgu ar-lein oherwydd Covid 19, roedd yn fwy pwysig nag erioed i ofyn i’r disgyblion oeddent yn cadw’n iawn. Bu hyn yn hanfodol yn sefyllfa Carwyn, gan fod yr holl sefyllfa’n teimlo’n ormod iddo ar adegau. 
Oherwydd y pandemig, nodir erthygl y BBC gan Lewis (2020), mewn nifer o ysgolion o amgylch Cymru, nid yw Clybiau Brecwast am ddim yn digwydd. Ar yr un llaw mae NAHT Cymru’n nodi fod angen gohirio’r ddyletswydd yn ystod y pandemig. Ond, ar y llaw arall, mae Llywodraeth Cymru’n nodi dylant gario ymlaen fel arfer, oni bai ei fod yn dod yn sefyllfa afresymol i gario ymlaen.
Gellir dadlau, yn sefyllfa Carwyn, gall hyn fod yn ergyd mawr ar ei les a’i hiechyd yn feddyliol ac yn gorfforol. Mae ei rieni’n bobl sydd â bywydau prysur, ac efallai mynd â Carwyn i’r ysgol yn gynnar i gael ei frecwast yw’r unig opsiwn. Beth sydd yn mynd i ddigwydd nawr i Carwyn? Ydy lles Carwyn yn cael ei hystyried i’w wir botensial oherwydd hyn? Gall y sefyllfa yma effeithio arno yn emosiynol oherywdd ei fod yn cymysgu ei drefn arferol yn yr ysgol, yn ogystal â newid ei drefn arferol adref er enghraifft chwilio am rywun arall i fynd a Carwyn ir ysgol gan fod ei rieni yn gweithio’n gynnar yn yr ysbyty.
Pwysleisia Macblain (2014, tud.156) nid yn unig fod angen i blant ddeall emosiynau rhywun arall, mae angen iddynt ddod i delerau gyda’i hemosiynau eu hunain hefyd ac yn gallu eu rheoli. Wrth edrych ar sefyllfa Carwyn, ymglymir ei anghenion emosiynol gyda’r Cwricwlwm. I ddyfnhau’r pwynt ymhellach, awgryma Salovey a Mayer (2014,tud.156) fod pedwar elfen deallusrwydd emosiynol sef ystyried emosiynau, rhesymu ag emosiynau, deall emosiynau, a rheoli emosiynau. Mae'r rhain i gyd yn cyd-fynd gyda’r ymyrraeth ddewisol gan fod ioga yn taweli eich meddyliau a gwneud chi’n fwy cyfforddus mewn unrhyw sefyllfa. Pwysig yw yn fwy na dim yn y cyfnod anodd hwn fod pawb yn hapus a chyfforddus.
Rhaid i ni ystyried fod cryfderau a chyfyngiadau o fewn fy ymyrraeth. Gallaf nodi mai’r cryfderau fyddai fod Carwyn yn gallu cael perthynas gyda phobl o’i gymdeithas gan fod yr arweinydd yn aelod cyfarwydd iawn i’r ysgol ac o’r gymdeithas. Ceir hyn ei sicrhau ei bod wedi derbyn y wybodaeth pwysig cyn dechrau megis y “Disclosure and Barring Service” (DBS). Pwynt arall i nodi fyddai ei fod yn cael cyfleoedd i ddatblygu a dod yn fwy hyderus ynddo’i hun. Mi fydd y sesiynau yn un i un, felly nid oes angen iddo boeni am deimlo cywilydd. Er hyn ar ddiwedd yr hanner tymor, mi fydd cyfle i berfformio o flaen ei gyfoedion i ddangos ei gynnydd os fydd yn dymuno gwneud. 
Cryfder arall yw fydd cyfoedion Carwyn yn medru mynd ar daith datblygiad tebyg gan ddilyn y llwybr “Meddwlgarwch”. Bydd hyn yn help i Carwyn ddim i deimlo’n wahanol i’w gyfoedion, yn ogystal ac yn medru rhannu profiadau tebyg gydag eraill. 
Cyfyngiadau gellir beri gofid fyddau cyllid yr ysgol i gynnal yr ymyrraeth. Fel y gwyddwn, mae cyllid yn beth prin ym mhob ysgol, felly rhaid yw sicrhau fod digon o arian i dderbyn yr arweinydd i ddod i wneud sesiynau am gyfnod o chwe wythnos. Yn ogystal, rhaid ystyried yr offer a ddefnyddir, er enghriafft matiau.
Ond, er i ni boeni am gyllid noda (Karoly et.al 1998) ymchwiliad RAND (gyda Karoly a Greenwod yn arwain), mewn rhai sefyllfaoedd megis teuluoedd a phlant difreintiedig, mae derbyn ymyrraeth buddsoddwyd gan y llywodraeth yn gynt yn eu bywydau yn gallu arbed arian i’r llywodraeth yn y dyfodol. Gall hyn fod yn syniad fydd rhaid crybwyll os am barhau gyda’r ymyrraeth i’r hir dymor. Rhaid ystyried efallai or wnewn barhau ychydig yn hirach gyda’r ymyrraeth, ni fydd angen cymorth estynedig ar Carwyn yn y dyfodol.
Teimlaf mae’r ymyrraeth yn lwyddiant mewn sawl rheswm, un ohonynt yw ei fod cynnwys un o’r pwyntiau nodwyd yn Ddeddf Llesiant a Chenedlaethau’r Dyfodol Cymru (2015 tud.2). Nodwyd y syniadaeth o asesu lleiant yn economaidd, cymdeithasol, amgylcheddol a diwylliannol. Mae’r ymyrraeth crëwyd yn pwysleisio ac yn targedi’r rhain i gyd. Noda uchod fydd yr ymyrraeth yn helpu’r llywodraeth yn ariannol yn y pen draw (economaidd) i rai unigolion. Mae’r ymyrraeth yn cael Carwyn i gyfathrebu gydag eraill, a meddwl am ei deimladau (cymdeithasol); mae’n digwydd yn neuadd yr ysgol, felly nid oes llawer o symud i leoliadau gwahanol ddim ond yr arweinydd, sydd yn helpu’r amgylchedd (amgylcheddol). Ac yn olaf, bydd yr ymyrraeth yn gwella iechyd meddwl Carwyn, yn ogystal â’i wneud yn fwy ymwybodol a pharod i edrych ar ôl ein cyrff a phopeth arall (diwylliannol).
Wrth fynd ati i ddatblygu’r ymyrraeth, bydd angen cynnwys y rhanddeiliaid a chydweithio aml-asiantaethol. Gellir y rhain amrywio, ond yn y sefyllfa hon, targedwn sawl aelod o’r gymuned i estyn llaw at yr ysgol. Diffinnir SCIE (2010) cydweithio amlasiantaethol fel ymateb di-dor i unigolion sydd â nifer o anghenion, sydd yn gymhleth yn ogystal. Noda llyfr Hopwood a Defis (2017,tud.130) fod gosod ysgol yn ei chymuned yn hanfodol iawn o fewn rôl yr athro i’w obtegu. Nodant nad dim ond adeilad yw ysgol, ac nid yw ar ben eu hun- mae’r gymuned yn rhan bwysig iawn o fywyd yr ysgol.
Rhaid ystyried y berthynas agos yna rhwng plentyn ag aelod o staff, i deimlo’n gyfforddus a diogel yn yr awyrgylch ddosbarth. Noda (Watson, 2020 tud.7) fod perthynas effeithiol rhwng y disgyblion a’r athro wrth galon dysgu. Mae’n bwysig i ni fel athrawon i ennyn parch y disgyblion, yn hytrach na chael ein gweld fel ffrind agos. Cytunaf i raddau gyda’r pwynt uchod, ond mae’n rhaid ennyn parch ddwy ffordd i ddatblygu perthynas effeithiol. Mae’n bwysig nodi hefyd nad dim ond yr athrawes/athro mae’n rhaid cael y berthynas agos yma, gellir cynnwys cynorthwyydd dosbarth, gweinyddion cinio, y pennaeth i enwi dim ond rhai.
Rhaid cydnabod perthynas agos gyda’r unigolyn profiadol sydd yn arwain yr ymyrraeth, sef aelod o’r gymuned. Unwaith yr wythnos daw’r unigolyn i’r ysgol i arwain, felly bydd yr unigolyn wedi cofrestru gyda’r “Dissclosure and Barring Service” (DBS) cyn gweithio gyda’r disgyblion, i sicrhau fod pawb yn ddiogel. Rhaid ystyried fod gan yr unigolyn hyfforddedig swydd hynod bwysig ganddynt i sicrhau dysg a mwynhad. Wrth edrych ar ymchwiliad ar wefan Chen a Pauwelsar (2018) ar ôl i’r disgyblion wneud 5-15 munud o ioga bob dydd am flwyddyn, llenwyd holiadur gan rieni a disgyblion. Tanlinella’r ymchwil yr elfennau cadarnhaol o ddefnyddio ioga, sef lles meddyliol, lles cymdeithasol, lles corfforol, ac ymddygiadau dyddiol.
Gyda sefyllfa Carwyn, bydd yn beth cadarnhaol fod gymaint o bobl ag sy’n bosib yn gwybod am ei anghenion ac yn medru ei gefnogi oherwydd hynny. Bydd y cyfathrebu rhwng y rhanddeiliaid hefyd yn hynod o bwysig, i sicrhau llwyddiant i’r ymyrraeth. Un o’r rhanddeiliad arall bwysig yw’r rhieni. Mae’n rhaid cydnabod fod angen i rieni fod yn ymwybodol o unrhyw ymyrraeth sydd yn cymryd lle gyda’i plentyn. Cytuna Dunn (2017,tud.16) ar y pwynt uchod gan nodi er weithiau mai cael y berthynas dda gyda rheini’n medru bod yn heriol, mae’n bwysig iawn i’w gael a derbyn mai meddwl y gorau ar gyfer ei plant mae’r rhieni. Gellir her fod yn gwrthddweud neu farn wahanol rhwng yr athro ar rhiant am sut mae rhywbeth yn cael ei weithredu. I sicrhau nid yw’r her yma’n codi, pwysig yw hysbysu’r rhieni o unrhyw ymyrraeth sydd yn cymryd lle. Byddai trafodaethau cyson yn caniatáu perthynas agos, a llwyddiant i ymyrraeth Carwyn, sydd yn beth hanfodol iawn i sicrhau llwyddiant a chynnydd yn Carwyn yn feddyliol ac yn acedemaidd.
I gloi, prif bwyntiau’r ymyrraeth yw bod Carwyn yn rheoli ei emosiynau a helpu ei iechyd meddwl. Dysgir technegau amrywiol iddo reoli hyn, a gwelir dilyniant mewn dysgu mewn sawl ffordd. Mae’r athrawes/athro yn gwneud dilyniant yn y dosbarth wrth gynnal sesiynau megis “Meddwlgarwch”, yn ogystal â dilyniant o ran datblygiad yr ymyrraeth o wythnos i wythnos. Gweler gysylltiad gyda dilyniant mewn dysgu wrth edrych ar y Safonau Proffesiynol (Llywodraeth Cymru, tud.33). Gellir gweld yn ogystal fod yr ymyrraeth yn tanlinellu'r Safon Broffesiynol (Llywodraeth Cymru, tud.24) sydd yn targedi y gwahanol ffyrdd o Asesu. Gwelir ein bod wedi bod yn asesu a monitro wrth edrych ar y Daflen Monitro (Atodiad 1, tud.20-24). Bûm yn cofnodi ac adrodd i’r bobl berthnasol hefyd sydd yn uwcholeuo’r Safon Broffesiynol (Llywodraeth Cymru, tud.26). Mae’r ymyrraeth i'r sylw i gyd ein bod wedi Gwrando ar ddysgwyr sef y Safon Broffesiynol (Llywodraeth Cymru, tud.37). Safon Broffesiynol (Llywodraeth Cymru, tud.53) arall mae’r ymyrraeth yn hybu yw Cynnig Arbenigedd, sef yr arbenigwr sydd yn cynnal yr ymyrraeth. Mae’n amlwg felly fod cynllunio’r ymyrraeth nid yn unig wedi bod yn fuddiol i Carwyn, yn ogystal â’r athrawes/athro, wrth gynllunio’r sesiynau ar y cyd gyda’r arbenigwr ar ei gyfer wrth weld datblygiad a chynnydd o Carwyn o wythnos i wythnos.
Mae cydnabod yr angen i’r ymyrraeth yma wedi helpu a chefnogi mi wrth ddatblygu’n broffesiynol, wrth iddo fy ngwneud i’n fwy gwyliadwrus o’r sefyllfaoedd sydd yn codi yn hollol annisgwyl megis Covid 19. Ni fyddai’r angen wedi bod yno i gynnal yr ymyrraeth hon gyfnod yn ôl, ac felly mae wedi gwneud i mi ystyried pa mor gyflym mae sefyllfaoedd yn newid, ac mae angen i mi fel darpar athrawes fod yn barod am yr heriau hynny. Mae’r ymyrraeth hefyd wedi gwneud i mi weld gwir fudd mae ioga’n medru rhoi i rywun, megis dod i ddeall emosiynau gwahanol, datblygu dealltwriaeth o’r corff a sut i fwyta’n iach a chywir. Pwy a wyr, efallai yn y dyfodol gwelwn ioga’n cael ei ddefnyddio llawer mwy aml yn ein hysgolion ar ôl y pandemig Covid 19 daweli.
Nifer o eiriau- 3,580

Enw:- Carwyn Jones
Oed:-6 (Blwyddyn 1)



Beth sydd yn bwysig i mi?
-Mam a dad
-Mamgu a dadcu
-Mot y ci a Mali y gath
-Fy ffrindiau gorau
-Mrs Williams- edrych ar fy ôl pan mai mam a dad yn gweithio.
-Gwneud yn dda yn yr ysgol- eisiau bod yn ddoctor fel dad.
-Pawb yn ddiogel- Covid 19 yn mynd.
-Ddim teimlo’n bryderus trwy’r amser am mam a dad yn gwaith.
-Gwersi Cerddoriaeth a Chwaraeon
-Sesiwn sgwrsio gyda miss os oes problem adref neu gyda fy ngwaith ysgol.




Beth mae pobl edmygu amdanaf i?
-Rwyf yn rhoi 100% yn fy ngwaith ysgol trwy’r amser.
-Rwy’n gallu gweithio ar ben fy hun neu mewn grŵp yn gwneud gwaith ysgol.
-Rwyf bob tro’n garedig i fy ffrindiau, athrawon a phawb yn yr ysgol. 
-Fy mod yn trio bod yn hapus trwy’r amser er fy mod yn poeni weithiau.
-Bob tro’n helpu fy athrawes wrth dacluso’r dosbarth, cydweithio gyda ffrindiau.
-Bob tro’n helpu fy ffrindiau- bob tro yn garedig, os yn ddigalon dweud wrth syr/miss. 
Cymorth
Corfforol:- Hoffi ymarfer corff- gwneud sesiynau tebyg yn codi fy ysbryd.
Emosiynol:- Eisiau cymorth i helpu gyda delio gyda fy wahanol emosiynau. 
Cymdeithasol:- Hoffi siarad gyda fy ffrindiau a fy athrawon. Hoffi dangos fy llwyddiannau.
Gwybyddol:- Gwybod pryd i ddelio gyda fy nheimladau.
Ysbrydol:- Sesiynau symudol ac yn helpu’n feddyliol. Helpu gyda fy iechyd meddwl.
Beth sydd yn bwysig er mwyn fy nghefnogi?
-Meddwl am fel mae pethau adref- mam a dad weithiau’n gweithio’n hwyr. Ddim wedi gweld llawer ohonynt.
-Rhywun yn gwneud sesiwn un i un gyda fi yn wythnosol i helpu gyda fi’n teimlo’n ofnus.
-Datblygu fy hyder- gweld bod pob peth yn cael ei gwneud yn ysbyty i wneud yn siŵr bod mam a dad a phawb arall yn ddiogel.
-Gwneud tasgau grŵp- helpu fi i siarad gyda phlant fy oed i gan nid oes brawd na chwaer gyda fi.
-Hoffi chwaraeon ac ymarfer corff- gwneud sesiynau bydd yn datblygu’r sgiliau yma.
-Gwersi Cerddoriaeth- gallu mynegi eich hun drwy gerddoriaeth gan ddefnyddio symudiadau gwahanol.
[bookmark: cysill]

	



	Amlinelliad o’r Ymyrraeth

	
Pwy sydd yn cynnal yr ymyrraeth?
-Arbenigwr yn dod i’r ysgol i gynnal sesiynau unwaith yr wythnos.
-Yr arbenigwr wedi cael blynyddoedd o brofiad yn addysgu ioga i lawer o wahanol bobl (plant, pobl hŷn) ac wedi cynnal sesiynau mewn grŵpiau un i un o’r blaen.
-Arbenigwr yn aelod o’r gymuned, ac yn wyneb cyfarwydd i’r ysgol. Fydd hyn yn dda ar gyfer cynnal yr ymyrraeth, ac ni fydd angen i Carwyn deimlo’n anghyfforddus yn y sesiynau.
 
Beth yw’r ymyrraeth?
-Sesiynau gydag arbenigwr yn y maes ioga.
-Sesiynau unwaith yr wythnos
-Yn bresennol yn y sesiwn 1af- y plentyn, yr arbenigwr ac aelod o staff y dosbarth
-Sesiynau i ddilyn- sesiynau un i un gyda’r arbenigwr.
-Fydd yr ysgol yn darparu adnoddau ar gyfer y sesiwn- matiau, cerddoriaeth pwrpasol. Mi fydd angen i’r plentyn ddod a dillad pwrpasol ar gyfer y sesiynau hyn.
-Datblygu sgiliau gwahanol ym mhob sesiwn, megis :- 
· Sut i reoli anadl
· Pwysigrwydd cadw’n iach (yn gorfforol ac yn feddyliol)
· Gwneud ymarfer corff yn reolaidd
· Symudiadau i reoli emosiwn
· Cyfle i gynnal trafodaeth.
-Darparu sgiliau a symudiadau fedra Carwyn ei ddefnyddio pan ei fod yn teimlo emosiwn penodol, boed yn drist, hapus, nerfus i enwi rhai.
-Cyfle i berfformio ei hoff symudiadau ar gyfer ei gyfoedion- medru gweld faint mae ei hyder wedi datblygu wrth fynychu’r sesiynau yma dros y cyfnod o chwe wythnos.

	Ymyrraeth gan:- Arweinydd proffesiynol, o’r gymuned.
	Ar gyfer:- Carwyn o Flwyddyn 1

	Wythnos/Dyddiad
	Yr ymyrraeth
(Cynnwys)
	Y datblygiadau cynhelirCynllun Hanner Tymor

(Sgiliau)

Cwricwlwm i Gymru (2020)
	Meini prawf llwyddiant
(Sicrhau Cynnydd)
	Oedolion yn cefnogi’r dysgu
	Monitro ac Asesu

	Wythnos 1- 
5/10/2020
	· Cyflwyno ioga- beth ydyw a pham rydyn yn eu gwneud.
· Cyflwyno symudiadau syml gan ddefnyddio’r mat, a chanolbwyntio ar reoli’r anadl.
· Pwysigrwydd o gerddoriaeth i ymlacio’r corff
	Maes Dysgu a Phrofiad- Iechyd a Lles- Cam cynnydd 1- “Mae datblygu iechyd a lles y corff yn arwain at fuddiannau gydol oes.”
“Mae’n gen i’r hyder a’r ysgogiad i symud mewn gwahanol ffyrdd, ac rwy’n dechrau datblygu rheolaeth ar symudiadau echddygol bras ac echddygol manwl mewn gwahanol sefyllfaoedd, gan symud yn ddiogel mewn ymateb i gyfarwyddiadau.”
	· Rydw i yn medru dilyn cyfarwyddiadau’r arweinydd yn gywir.
· Rydw i yn trio fy ngorau i wneud y symudiadau’n gywir.
· Rydw i yn gallu rheoli fy anadl yn dda.
	· Athrawes wedi derbyn cynllun o’r ymyrraeth o flaen llaw
· Yr arbenigwr yn modelu’r symudiadau’n gywir ac effeithiol.
· Aelod o staff yr ysgol yn cymryd rhan os angen- modelu arfer dda, 
· Yr un aelod o staff- gwylio’r sesiwn o’r ochrau. Ysgrifennu nodiadau ar yr hyn i wella a thargedi ar gyfer y sesiwn nesaf.

	· Athrawes yn gwylio’r sesiwn o bell. Gallu helpu’r arbenigwr i feddwl am syniadau ar gyfer y sesiwn sydd i ddilyn.
· Carwyn yn dilyn yr arweinydd- pawb yn trio eu gorau glas yn ystod y sesiwn. 
· Carwyn-ymgymryd yn dda i’r sesiwn. Gwneud y symudiadau yn effeithiol.

	Wythnos 2-
12/10/2020
	· Cyfeirio yn ôl at y sesiwn flaenorol.
· 5 munud ar ddechrau’r sesiwn- gwneud y symudiadau a ddysgwyd y tro diwethaf.
· Taweli’r corff- dod yn barod ar gyfer y sesiwn.
· Cyflwyno’r syniad hynny o bwysigrwydd cadw’n iach- gwneud ymarfer corff yn ogystal â bwyta’n iach
	Maes Dysgu a Phrofiad- Iechyd a Lles- Cam cynnydd 1- “Mae datblygu iechyd a lles y corff yn arwain at fuddiannau gydol oes.”
“Rwy’n dechrau gwneud cysylltiadau rhwng fy neiet a’m hiechyd a lles corfforol.”

	· Rwyf yn gallu gweld ei fod yn bwysig i mi fwyta’n iach.
· Rwyf yn gallu gweld ei fod yn bwysig i mi wneud ymarfer corff sawl gwaith yr wythnos.
	· Athrawes wedi derbyn cynllun o’r ymyrraeth o flaen llaw
· Gwneud sesiynau mewn mwy o fanylder ar y sylwadau yma'r neu wersi- gwneud sesiynau beth yw bwydydd iach?
· Sesiynau ymarfer corff amrywiol fel rhan o’i gwersi- cydnabod nid oes rhaid iddo fod ar dempo cyflym iddo ddylanwadu ar y corff.
· Modelu- Ar ôl cinio, gwneud sesiwn cyflym holi ac ateb- “Beth oedd yn becyn bwyd Miss heddiw?”
· Yr arbenigwr yn modelu’r symudiadau’n gywir ac effeithiol.
	· Carwyn yn dilyn cyfarwyddiadau’r arweinydd yn effeithiol.
· Carwyn- Cydnabod fod angen bwyta’n iach a gwneud ymarfer corff. Dilyn symudiadau’r arweinydd yn dda iawn. Dim angen cymorth ychwanegol arno.

	Wythnos 3- 19/10/2020
	· Taweli’r corff yn barod ar gyfer y sesiwn.
· Dysgu’r cysylltiadau rhwng bod yn iach- yn gorfforol ac yn feddyliol.
· Symudiadau i helpu’n gorfforol- e.e. cath hapus, cath drist, eistedd i fyny a chroesi coesau.

	Maes Dysgu a Phrofiad- Iechyd a Lles- Cam cynnydd 1- “Mae datblygu iechyd a lles y corff yn arwain at fuddiannau gydol oes.”
“Rwy’n dechrau adnabod y cysylltiad rhwng y newidiadau corfforol ac emosiynol sy’n gallu digwydd mewn gwahanol gyd-destunau.”
	· Rwy’n gwybod pa symudiadau ioga i wneud os rwy’n teimlo’n drist.
· Rwy’n gwybod pa symudiadau ioga i wneud os rwy’n teimlo’n hapus.
· Rwy’n gwybod bod rhaid i mi edrych ar ôl y corff a’r meddwl.
	· Athrawes wedi derbyn cynllun o’r ymyrraeth o flaen llaw
· Gwaith cefndirol- Yn y wers dosbarth blaenorol- mynd dros derminoleg o flaen llaw. Beth yw emosiwn? Pa fath o emosiynau sydd gennym ni?
· Yr arbenigwr yn modelu’r symudiadau’n gywir ac effeithiol.
	· Carwyn yn dilyn cyfarwyddiadau’r arweinydd yn effeithiol.
· Carwyn yn dechrau cymryd mwy o gyfrifoldeb am eu symudiadau. 
· Dim angen gymaint o gymorth ar Carwyn- gwybod sylfaen y sesiynau erbyn hyn.
· Carwyn-Gwybod fod symudiadau penodol ar gyfer teimladau gwahanol e.e. symudiadau i gryfhau’r corff. Gweld ei fod yn edrych yn fwy hyderus gyda phob sesiwn.

	Wythnos 4- 26/10/2020
	· Dangos symudiadau gall helpu yn poeni am bethau, neu weld sefyllfaoedd yn ormod ar adegau e.e. symudiadau sydd yn gefeillio'r corff (“twist”).

· Symudiadau i reoli emosiwn e.e. fel siâp broga, “lunge” neu i orwedd ar eich cefn.
	Maes Dysgu a Phrofiad- Iechyd a Lles- Cam cynnydd 1- “Mae datblygu iechyd a lles y corff yn arwain at fuddiannau gydol oes.”
“Rwy’n dechrau adnabod rhai mathau o ymddygiad, cyflyrau a sefyllfaoedd sy’n effeithio ar fy iechyd a lles corfforol, ac rwy’n dechrau gwybod sut i ymateb a chael cymorth.”
	· Rwy’n gwybod pa symudiad sydd yn helpu os rwy’n poeni am bethau.
· Rwy’n gwybod fod angen rheoli anadl i helpu i ymlacio.
	· Athrawes wedi derbyn cynllun o’r ymyrraeth o flaen llaw
· Yr arbenigwr yn modelu’r symudiadau’n gywir ac effeithiol.
	· Datblygiad i’w weld ym mhob sesiwn- staff yn gweld mwy o annibyniaeth gan Carwyn.
· Carwyn- Gweld wrth ei wyneb fod yr ymyrraeth yr wythnos hon yn rhyddhad mawr iddo- symudiadau yn mynd i’w helpu i reoli eu teimladau.

	Wythnos 5- 2/11/2020
	· Atgyfnerthu’r hyn ddysgwyd yn y sesiwn ddiwethaf
· Dyfnhau’r sgiliau o’r sesiwn flaenorol- symudiadau sydd yn fwy anodd i faestroli os ydych yn poeni am bethau, neu weld sefyllfaoedd yn ormod ar adegau.

	Maes Dysgu a Phrofiad- Iechyd a Lles- Cam cynnydd 1- “Mae’r ffordd rydym yn prosesu ein profiadau ac yn ymateb iddyn nhw yn effeithio ar ein hiechyd meddwl a’n lles emosiynol.” “Rwy’n dechrau dod yn ymwybodol fod meddyliau a theimladau yn newid, ac rwy’n dechrau sylwi pan mae newid yn digwydd.”
	· Rwy’n gallu adnabod amrywiaeth o symudiadau yn hyderus.
· Rwy’n gallu rheoli fy anadl wrth dal symudiad.
· Rwy’n gweld fod cerddoriaeth ac anadl yn bwysig o fewn ioga. 
	· Athrawes wedi derbyn cynllun o’r ymyrraeth o flaen llaw
· Yr arbenigwr yn modelu’r symudiadau’n gywir ac effeithiol.
	· Gweld yr hyder yn datblygu gan Carwyn- dangos dealltwriaeth a chywirdeb techneg.
· Carwyn- dwysau’r sgiliau hynny ddysgwyd o’r sesiwn wythnos ynghynt. Gellir gweld ei fod wedi ymarfer y symudiadau hyn pan fo'r angen wedi codi.

	Wythnos 6-9/11/2020
	· Atgyfnerthu’r hyn ddysgwyd yn y sesiwn ddiwethaf
· Cyfle i gael trafodaeth- sut mae’r sesiynau wedi bod yn fuddiol iddo?
· Ydy Carwyn wedi gweld gwahaniaeth yn y ffordd mae’n rheoli eu teimladau mewn gwahanol sefyllfaoedd?
· Pa symudiad oedd ei hoff un a pham?
	Maes Dysgu a Phrofiad- Iechyd a Lles- Cam cynnydd 1- “Mae’r ffordd rydym yn prosesu ein profiadau ac yn ymateb iddyn nhw yn effeithio ar ein hiechyd meddwl a’n lles emosiynol.”
“Rwy’n gallu sylwi sut rwy’n teimlo, a chyfathrebu hyn.”

“Mae gen i ymwybyddiaeth o’r hyn rwy’n ei ganfod a’i feddwl.”

“Rwy’n gallu canolbwyntio fy sylw ac yn ymwybodol fy mod yn gallu gwneud hyn”
	· Rwy’n gallu adnabod amrywiaeth o symudiadau yn hyderus.
· Rwy’n gallu gweld fod technegau a symudiadau yn gallu helpu gyda fy emosiynau.
	· Athrawes wedi derbyn cynllun o’r ymyrraeth o flaen llaw
· Y staff i gyd yn gwylio’r sesiwn o bell- cymryd yr amser i weld beth mae’r disgyblion wedi dysgu o’r sesiynau ioga.
	· Gweld yr hyder sydd wedi datblygu.
· Carwyn- Wedi elwa’n fawr o’r ymyrraeth a gyflwynwyd. Teimlo’n fwy hyderus wrth ddelio gyda’i syniadau.





Nifer o eiriau-  1,762


Cyfanswm geiriau Rhan 1 a Rhan 2- 5,342 

	Wythnos 1-5/10/2020
Sgiliau- Maes Dysgu a Phrofiad- Iechyd a Lles- Cam cynnydd 1- “Mae datblygu iechyd a lles y corff yn arwain at fuddiannau gydol oes.”
“Mae’n gen i’r hyder a’r ysgogiad i symud mewn gwahanol ffyrdd, ac rwy’n dechrau datblygu rheolaeth ar symudiadau echddygol bras ac echddygol manwl mewn gwahanol sefyllfaoedd, gan symud yn ddiogel mewn ymateb i gyfarwyddiadau.”
	
	[image: ]
	
	Roedd Carwyn yn ymateb yn dda i’r sesiwn gyntaf o’r ymyrraeth. Roedd yn gwrando’n astud ar yr hun roedd yr arweinydd yn ei ddweud. Er hyn, nid oedd yn hyderus iawn wrth lunio’r gwahanol symudiadau. Roedd ar adegau yn gofyn am gymorth ychwanegol i lunio siâp.
Er hyn, roedd ganddo reolaeth dda wrth fynd i mewn ac allan o symudiadau amrywiol.

	
	Wythnos 2-12/10/2020
Sgiliau- Maes Dysgu a Phrofiad- Iechyd a Lles- Cam cynnydd 1- “Mae datblygu iechyd a lles y corff yn arwain at fuddiannau gydol oes.”
“Rwy’n dechrau gwneud cysylltiadau rhwng fy neiet a’m hiechyd a lles corfforol.”
	
	[image: ]
	
	Roedd Carwyn wedi datblygu mwy o hyder yn y sesiwn hon, gan wybod cysyniad a phwrpas y sesiynau. Roedd wedi hoffi darganfod mwy am yr effeithiau o fwyta’n iach, a sut maen medru effeithio ar ei gorff.
Gobeithiwn yn y sesiwn nesaf iddo ddechrau ymgymryd mwy yn y sesiynau, ac i beidio teimlo mor swil.

	
	Wythnos 3-19/10/2020
Sgiliau- Maes Dysgu a Phrofiad- Iechyd a Lles- Cam cynnydd 1- “Mae datblygu iechyd a lles y corff yn arwain at fuddiannau gydol oes.”
“Rwy’n dechrau adnabod y cysylltiad rhwng y newidiadau corfforol ac emosiynol sy’n gallu digwydd mewn gwahanol gyd-destunau.”
	[image: ]
	
	
	Braf oedd gweld Carwyn wedi teimlo’n llai swil, ac wedi ymgymryd mwy i’r sesiwn. Teimlwn fod y sesiwn hon wedi bod yn fwy o fudd iddo, gan ei fod yn mynd wrth wraidd pwrpas pan gynhelir yr ymyrraeth ar ei gyfer.
Gwelwyd rhyddhad ar wyneb Carwyn erbyn diwedd y sesiwn- yn cael cymorth i reoli ei emosiynau.

	
	Wythnos 4-26/10/2020
Sgiliau- Maes Dysgu a Phrofiad- Iechyd a Lles- Cam cynnydd 1- “Mae datblygu iechyd a lles y corff yn arwain at fuddiannau gydol oes.”
“Rwy’n dechrau adnabod rhai mathau o ymddygiad, cyflyrau a sefyllfaoedd sy’n effeithio ar fy iechyd a lles corfforol, ac rwy’n dechrau gwybod sut i ymateb a chael cymorth.”
	[image: ]
	
	
	Yn y sesiwn, roedd Carwyn wedi deall y cysylltiad mae ei deimladau yn medru effeithio arno’n gorfforol/ffisegol yn ogystal ag yn emosiynol.
Pwysig oedd iddo wneud y cysylltiad yma, yn y cyfnod presennol yn ogystal ag edrych i’r dyfodol wrth iddo dyfu.

	
	Wythnos 5-2/11/2020
Sgiliau-Maes Dysgu a Phrofiad- Iechyd a Lles- Cam cynnydd 1- “Mae’r ffordd rydym yn prosesu ein profiadau ac yn ymateb iddyn nhw yn effeithio ar ein hiechyd meddwl a’n lles emosiynol.” “Rwy’n dechrau dod yn ymwybodol fod meddyliau a theimladau yn newid, ac rwy’n dechrau sylwi pan mae newid yn digwydd.”

	Yn y sesiwn hwn, roedd Carwyn wedi cydnabod fod y profiadau roedd yn cyrraedd adref (rhieni’n dod adref o’r Ysbyty) ac yn yr ysgol (cwrdd â’i gyfoedion bob dydd) wedi golygu iddo or-bryderu am iechyd pawb o’i gwmpas. Cydnabyddai ei fod yn bwysig bod yn wyliadwrus, ond nawr mae’n deall nid oes angen gor-bryderi.

	
	Wythnos 6-9/11/2020
Sgiliau- Maes Dysgu a Phrofiad- Iechyd a Lles- Cam cynnydd 1- “Mae’r ffordd rydym yn prosesu ein profiadau ac yn ymateb iddyn nhw yn effeithio ar ein hiechyd meddwl a’n lles emosiynol.”
“Rwy’n gallu sylwi sut rwy’n teimlo, a chyfathrebu hyn.”

“Mae gen i ymwybyddiaeth o’r hyn rwy’n ei ganfod a’i feddwl.”

“Rwy’n gallu canolbwyntio fy sylw ac yn ymwybodol fy mod yn gallu gwneud hyn”

	Yn bendant, mae’r hyder wedi dod yn ôl i Carwyn. Roedd hyd yn oed yn ddigon hyderus i berfformio ambell symudiad i’w gyfoedion. 
Bu’r ymyrraeth yn fuddiol iawn felly i Carwyn, wrth ganiatáu iddo ddod yn un gyda’i feddyliau. Hefyd, daw i’r ystyriaeth i beidio gor-bryderu gan ei fod yn medru effeithio arno’n ffisegol/gorfforol yn ogystal.

